CELEX: 62011CN0638
Language: mt
Date: 2011-12-12 00:00:00
Title: Kawża C-638/11 P: Appell ippreżentat fit- 12 ta’ Diċembru 2011 mill-Kunsill tal-Unjoni Ewropea kontra s-sentenza tal-Qorti Ġenerali (Is-Seba’ Awla) tas- 27 ta’ Settembru 2011 fil-Kawża T-199/04, Gul Ahmed vs Il-Kunsill tal-Unjoni Ewropea, sosntuta mill-Kummissjoni Ewropea

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/5
            
         Appell ippreżentat fit-12 ta’ Diċembru 2011 mill-Kunsill tal-Unjoni Ewropea kontra s-sentenza tal-Qorti Ġenerali (Is-Seba’ Awla) tas-27 ta’ Settembru 2011 fil-Kawża T-199/04, Gul Ahmed vs Il-Kunsill tal-Unjoni Ewropea, sosntuta mill-Kummissjoni Ewropea
   (Kawża C-638/11 P)
   2012/C 65/10
   Lingwa tal-kawża: l-Ingliż
   
      Partijiet
   
   
      Appellant: Il-Kunsill tal-Unjoni Ewropea (rappreżentanti: J.-P. Hix, aġent, G. Berrisch, avukat)
   
      Partijiet l-oħra fil-proċedura: Gul Ahmed Textile Mills Ltd, Il-Kummissjoni Ewropea
   
      Talbiet tal-appellant
   
   L-appellant jitlob li l-Qorti tal-Ġustizzja jogħġobha:
   
               —
            
            
               tannulla s-sentenza appellata [sentenza tal-Qorti Ġenerali tas-27 ta’ Settembru 2011 fil-Kawża T-199/04 sa fejn il-Qorti Ġenerali (i) annullat ir-Regolament (KE) Nru 397/2004 (1) li jimponi dazju kontra d-dumping definittiv fuq importazzjonijiet ta’ friex tas-sodda tal-qoton li joriġinaw mill-Pakistan (ir-“Regolament ikkontestat”) u (ii) ikkundannat lill-Kunsill ibati l-ispejjeż tiegħu u dawk sostnuti mir-rikorrenti fl-ewwel istanza];
            
         
               —
            
            
               tiċħad it-tielet parti tal-ħames motiv tar-rikors;
            
         
               —
            
            
               tirrinvija lura l-kawża quddiem il-Qorti Ġenerali;
            
         
               —
            
            
               tikkundanna lill-appellat għall-ispejjeż tal-appell; u
            
         
               —
            
            
               tirriżerva l-ispejjeż tal-kawża quddiem il-Qorti Ġenerali.
            
         
      Aggravji u argumenti prinċipali
   
   Il-Kunsill isostni li l-Qorti Ġenerali wettqet żball meta kkonstatat li t-tneħħija tad-dazji antidumping preċedenti fuq il-friex tas-sodda li joriġinaw mill-Pakistan u l-implementazzjoni ta’ skema ta’ preferenzi tariffarji ġeneralizzati fil-bidu tal-2002 kienu jikkostitwixxu “fatturi oħra” fis-sens tal-Artikolu 3(7) tar-Regolament bażiku. Għaldaqstant, il-Qorti Ġenerali wettqet żball meta kkonstatat li fil-kawża preżenti l-istituzzjonijiet wettqu ksur tal-Artikolu 3(7) tar-Regolament bażiku għaliex naqsu milli jisseparaw u jagħmlu distinzjoni bejn l-allegati effetti dannużi ta’ dawn il-fatturi.
   
      (1)  Regolament tal-Kunsill (KE) Nru 397/2004, tat-2 ta’ Marzu 2004, li jimponi dazju kontra d-dumping definittiv fuq importazzjonijiet ta’ friex tas-sodda tal-qoton li joriġinaw mill-Pakistan (ĠU Edizzjoni Speċjali bil-Malti, Kapitolu 11, Vol. 50, p. 26)